Diari Oficial de la Generalitat Valenciana


Sumari del DOGV 6202, del 09-02-2010 (2010/966)

RESOLUCIÓ de 8 de gener de 2010, de la Universitat de València, per la qual es convoca concurs de mèrits per a les funcionàries i els funcionaris del grup A (subgrup A1 i subgrup A2), d'administració general, escala tècnica de gestió i escala de gestió universitària d'aquesta Universitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6202

Data del DOGV
:   09-02-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/966


Data del document
:   08-01-2010

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 8 de gener de 2010, de la Universitat de València, per la qual es convoca concurs de mèrits per a les funcionàries i els funcionaris del grup A (subgrup A1 i subgrup A2), d'administració general, escala tècnica de gestió i escala de gestió universitària d'aquesta Universitat. [2010/966]  
Vacants diversos llocs de treball dotats pressupostàriament, la provisió dels quals s'estima convenient per consideració a les necessitats del servei, aquesta Universitat, d'acord amb l'article 193 dels Estatuts, el text refós de la Llei de la funció pública valenciana i el Decret 33/1999 de 9 de març, pel qual s'aprova el Reglament de selecció de personal i provisió de llocs de treball, resol convocar un concurs de mèrits per a funcionàries i funcionaris del grup A (subgrup A1 i subgrup A2), d'administració general, escala tècnica de gestió i escala de gestió universitària, per proveir els llocs de treball que s'assenyalen en l'annex I d'aquesta convocatòria, d'acord amb les bases següents:  
Bases de la convocatòria  
Primera. Participants  
1.1. Hauran de participar necessàriament en aquest concurs les funcionàries i els funcionaris de carrera del grup A (subgrup A1 i subgrup A2), d'administració general, escala tècnica de gestió o escala de gestió universitària, que es troben en situació de destinació provisional. Tindran que sol·licitar com a mínim, el lloc que ocupen provisionalment. Si no hi concorren quedaran sense destinació i a la disposició de la Gerència.  
1.2. S'hi poden presentar les funcionàries i els funcionaris de carrera del grup A (subgrup A1 i subgrup A2), d'administració general, escala tècnica de gestió o escala de gestió universitària, que presten serveis en aquesta Universitat i que hagen prestat serveis almenys durant dos anys des de la seua adscripció a l'últim lloc de treball.  
Queden exempts del requisit de permanència de dos anys en el lloc de treball, les funcionàries i els funcionaris de carrera del grup A (subgrup A1 i subgrup A2), d'administració general, escala tècnica de gestió o escala de gestió universitària, als quals els siga aplicable l'article 20.6 del text refós de la Llei de la Funció Pública Valenciana (DOCV 30.11.1995), i els qui hagen estat traslladats en aplicació de l'article 188 dels Estatuts d'aquesta Universitat.  
1.3. Per interpretació de la disposició transitòria segona de l'Estatut Bàsic de l'Empleat Públic, és podrà presentar també el personal laboral fix que ocupe llocs de treball de l'escala tècnica de gestió o escala de gestió universitària, que hagen prestat serveis almenys durant dos anys des de la seua adscripció a l'últim lloc de treball.  
Segona. Vacants  
Els llocs vacants que es convoquen a concurs de mèrits, i les seves característiques figuren a l'annex I d'aquesta convocatòria.   
Els i les participants poden triar qualsevol dels llocs de treball vacants convocats, o bé poden triar places de resultes.  
1) Vacants. Els llocs vacants que es convoquen a concurs de trasllat són els que no es troben ocupats per funcionaris o funcionàries de carrera, i figuren en l'annex I d'aquesta convocatòria.   
2) Resultes. Es consideren de resultes aquelles places que queden vacants com a conseqüència del fet que les persones que l'ocupen obtinguen una destinació nova en el concurs actual. Per tant, es pot sol·licitar de resultes qualsevol plaça que figure en el annex II si s'indica expressament en la sol·licitud.  
Tercera. Sol·licituds i documentació a aportar  
3.1. Les persones interessades hauran d'accedir a la pàgina web del Servei de Recursos Humans (PAS), que té la següent adreça: , per tal d'emplenar en suport informàtic la sol·licitud, i l'ordre de prioritats dels llocs de treball sol·licitats, i de la qual després caldrà imprimir, almenys, una còpia per al registre.  
A la sol·licitud caldrà adjuntar el curriculum vitae i la documentació justificativa dels mèrits al·legats. No serà necessari adjuntar la documentació dels mèrits a que fa referència els punts 3.2 i 3.3, d'aquestes bases.   
3.2. La documentació que ja consta al Registre de Personal (PAS) de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.  
3.3. Els cursos que ja consten en el Servei de Formació Permanent s'adjuntaran d'ofici a les sol·licituds presentades (els i les interessades poden accedir als seus cursos en la pàgina web de SFP).   
3.4. Els cursos que no han estat impartits ni homologats pel Servei de Formació Permanent, caldrà indicar-los en la sol·licitud i aportar documentació justificada.  
3.5. El cursos de coneixement de valencià impartits pel Servei de Política Lingüística d'aquesta Universitat, de la Junta Qualificadora de Coneixements de Valencià, o de qualsevol altre organisme oficial, caldrà indicar-los en la sol·licitud i aportar documentació justificada.   
3.6. Si algú dels participants desitja que el Servei de Recursos Humans (PAS) aporte altra documentació de què disposa aquesta Universitat, haurà de sol·licitar-ho expressament en instància separada, amb indicació de la unitat on es troba, i estar referenciada al curriculum vitae corresponent.   
Quarta. Termini i lloc de presentació  
Les sol·licituds i la documentació han de presentar-se en el termini de 15 dies hàbils, comptadors des de l'endemà de la publicació d'aquesta convocatòria en el Diari Oficial de la Comunitat Valenciana. La presentació es pot fer en el Registre General de la Universitat (avinguda de Blasco Ibáñez, núm. 13, 46954 de València), per mitjà de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
S'adverteix a les persones interessades que el Registre General de la Universitat està obert, de dilluns a divendres, de 09.00 a 14.00 hores i de 16.00 a 18.00 hores.  
Qui desitje presentar la sol·licitud i la documentació en dissabte, pot utilitzar el registre de Govern Civil o les oficines de Correus.  
Cinquena. Barem   
El concurs de mèrits es resoldrà per l'aplicació del barem aprovat per la Junta de Govern de la Universitat de València, de 22 d'octubre de 1991, modificat per acord de Junta de Govern de 21 de juliol de 1998. Hi ha una còpia a la pàgina web del Servei de Recursos Humans (PAS).  
Sisena. Comissió avaluadora  
6.1. La comissió avaluadora que durà a terme la selecció dels llocs de treball convocats a concurs ha de tenir la composició que figura en l'acord del Consell de Govern (ACGUV 167/2004) d'aquesta Universitat. N'hi ha una còpia en l'adreça següent: .  
El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La seua composició haurà d'ajustar-se al principi d'imparcialitat i professionalitat dels seus membres i tendiran en la seua composició a la paritat entre homes i dones, en compliment del que s'estableix en l'article 53 de la Llei Orgànica 3/2007, de 22 de març, per a la Igualtat Efectiva de Dones i Homes, en l'article 60.1 de la Llei 7/2007, de 12 d'abril, de l'Estatut Bàsic de l'Empleat Públic, i en l'acord del Consell de Govern de la Universitat de València d'1 de desembre de 2009 (ACGUV 204/2009) pel qual s'aprova l'I Pla d'Igualtat de la Universitat de València.  
6.2. Els noms dels components de la comissió avaluadora es faran públics abans que acabe el termini de presentació de sol·licituds al tauler d'anuncis del Servei de Recursos Humans (PAS), a l'avinguda de Blasco Ibáñez, número 13, 46472 de València, i en la pàgina web d'aquest servei.   
6.3. Les actuacions de la Comissió s'ajustaran al principi d'igualtat de tracte entre dones i homes, d'acord amb el que estableix l'article 14 de la Constitució Espanyola, la Llei 7/2007, de 12 d'abril de l'Estatut Bàsic de l'Empleat Públic, la Llei Orgànica 3/2007, de 22 de març per a la Igualtat Efectiva de Dones i Homes, així com a l'acord del Consell de Govern de la Universitat de València d'1 de desembre de 2009 (ACGUV 204/2009) pel qual s'aprova el I Pla d'igualtat de la Universitat de València.  
Setena. Irrenunciabilitat de les destinacions  
7.1. Els participants poden desistir de la sol·licitud dins el termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.  
7.2. La destinació adjudicada és irrenunciable, excepte que abans de finalitzar el termini de presa de possessió s'haguera obtingut una altra destinació per convocatòria pública, i en aquest cas hauria de comunicar-se per escrit al rectorat.   
Vuitena. Participació  
La participació en el concurs implica l'acceptació de totes les bases.  
Novena. Cessament i presa de possessió  
La resolució d'aquest concurs es farà pública al tauler d'anuncis i en la pàgina web del Servei de Recursos Humans (PAS).  
En la resolució s'indicarà expressament la data de cessament i de presa de possessió.  
Desena. Informació respecte de les dades recollides  
10.1 Les dades subministrades per les persones interessades podran quedar incorporades en un fitxer automatitzat que constitueix la base de dades de personal, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
10.2 El fitxer quedarà sota la responsabilitat de la Secretaria General de la UVEG (avinguda de Blasco Ibàñez, núm. 13, 46614 València).  
10.3 La informació obtinguda serà processada exclusivament per a la gestió de personal.  
10.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel que s'aprova el Reglament de desenvolupament de la Llei Orgànica 15/1999, de 13 de desembre, de Protecció de Dades de Caràcter Personal (LOPD), i s'adoptaran les mesures de seguretat necessàries per a garantir la confidencialitat i la integritat de la informació.  
10.5. Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a la avinguda Blasco Ibañez número 13, 46812 València.  
Onzena. Recursos  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes comptador des de l'endemà de la notificació o publicació davant el mateix òrgan que dicte la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptadors des de l'endemà de la publicació corresponent.  
València, 8 de gener de 2010.- El rector (p. d. DOCV 5.05.2008), la vicerectora d'Organització dels Serveis i PAS: M.ª Enriqueta Vercher González.  
ANNEX I  
Llocs de treball vacants oferts amb indicació de les característiques  
Als llocs que s'assenyalen en el punt I.1 i I.2, es poden presentar els funcionaris i les funcionaries de carrera d'administració general del grup A, subgrup A1.   
Al lloc que es relaciona en el punt I.3, es poden presentar els funcionaris i les funcionaries de carrera d'administració general del grup A, subgrup A2.  
I) Característiques dels llocs segons la RLT  
1) Denominació del lloc: administrador/a.  
Localització: Facultat de Dret.  
Nombre del lloc: 1.  
Classificació: A24 E45.  
Requisits de formació específica: coneixements del valencià a nivell mitjà.  
Mèrits Preferents: 1,3,5,6,7.  
1. Coneixements d'informàtica.  
3. Experiència en gestió de personal.  
5. Experiència en gestió econòmica.  
6. Experiència en gestió d'estudiants.  
7. Experiència en procediment administratiu.  
2) Denominació del lloc: cap de secció.  
Localització: Oficina de Control Intern.  
Nombre del lloc: 1880.  
Classificació: A24 E45.  
Requisits de formació específica: coneixements del valencià a nivell mitjà.  
3) Denominació del lloc: administrador/a.  
Localització: Facultat de Ciències de l'Activitat Física i de l'Esport.  
Número del lloc: 1571.  
Classificació: B22 E45.  
Requisits de formació específica: coneixements del valencià a nivell mitjà, o compromís d'adquirir aquest coneixement en el termini d'un any des de la presa de possessió en el lloc (o en el temps que permeta la programació del servei de Política Lingüística).  
Mèrits preferents: 1,3,5,6,7.  
1. Coneixements d'informàtica.  
3. Experiència en gestió de personal.  
5. Experiència en gestió econòmica.  
6. Experiència en gestió d'estudiants.  
7. Experiència en procediment administratiu.  
II) Barem per puntuar els mèrits:  
El barem aprovat per la Junta de Govern de la Universitat de València, de 22 d'octubre de 1991, modificat per l'Acord de la Junta de Govern de 21 de juliol de 1998.  
III) Puntuació mínima per adjudicar les vacants  
La puntuació mínima a obtindre és de 8 punts per als llocs de grup A (subgrup A1) i de 7 punts per al lloc de grup A (subgrup A2), segons estableix la disposició quarta del barem.  
ANNEX II  
Lloc de treball que pot ser sol·licitat de resultes  
Al lloc que se relaciona a continuació es poden presentar funcionaris i funcionaries de carrera d'administració general del grup A, subgrup A1 i subgrup A2.   
I) Característiques dels llocs segons la RLT  
1) Denominació del lloc: administrador/a.  
Localització: Escola Universitària de Fisioteràpia.  
Número del lloc: 917.  
Classificació: A/B22 E45.  
Requisits de formació específica: coneixements del valencià a nivell mitjà.  
Mèrits preferents: 1,3,5,6,7.  
1. Coneixements d'informàtica.  
3. Experiència en gestió de personal.  
5. Experiència en gestió econòmica.  
6. Experiència en gestió d'estudiants.  
7. Experiència en procediment administratiu.  
II) Barem per puntuar els mèrits  
El barem aprovat per la Junta de Govern de la Universitat de València, de 22 d'octubre de 1991, modificat per l'Acord de la Junta de Govern de 21 de juliol de 1998.  
III) Puntuació mínima per adjudicar les vacants  
La puntuació mínima a obtindre és de 8 punts, segons estableix la disposició quarta del barem.